Možnosti kombinácie liekov Xulthophy a Saxenda.
Dobrý deň prajem.  Je možné kombinovať xulthophy a saxendu na potenciu účinku lraglutidu na chudnutie nakoľko je ho v xulthophy výrazne menej. Dakujem
Dobrý deň,
ďakujeme za Vašu otázku.
Liek Xultophy obsahuje kombináciu 2 liečiv: inzulín degludek a antidiabetikum liraglutid.
Liek Saxenda obsahuje liečivo antidiabetikum liraglutid.
Podanie tej istej účinnej látky vo viacerých prípravkoch môže viesť k sčítavaniu účinkov (vrátane toxických). Nakoľko oba lieky sú viazané na lekársky predpis, ich indikácia a dávkovanie je v kompetencii predpisujúceho lekára. Samovoľné užívanie bez lekárskeho doporučenia Vám neodporúčam. Preto pokiaľ máte nejasnosti a otázky ohľadom užívania a kombinácie liekov, je potrebné kontaktovať predpisujúceho lekára.
S pozdravom
PharmDr. Patrícia Čečková